**Специализирано транспортно обслужване на лица със затруднения в придвижването на територията на Столична община**

**1. Компетентен орган**

Компетентен орган е Кметът на Столична община

Специализираното транспортно обслужване се предоставят от дирекция "Транспорт" и "Лозана" ЕАД.

**2. Заявител**

Потребители могат да бъдат "Лица със затруднения в придвижването", които имат трайно оформен дефицит на стоежа, придвижването и издръжливостта по смисъла на параграф 1, т. 16 от допълнителните разпоредби на Закона за интеграцията на хората с увреждания.

Лицата следва да имат постоянен и/или настоящ адрес на територията на СО.

**3. Необходими документи**

1. експертно решение на ТЕЛК/НЕЛК - копие и оригинал (за сверяване);

2. документ за настойничество или попечителство – (ако е приложимо и в случай, че не е издаден от Столична община – копие и оригинал за сверяване);

3. нотариално заверено пълномощно, когато заявлението се подава от пълномощник (ако е приложимо) – оригинал (за сверяване).

**4. Място на заявяване на услугата**

Дирекция „Интеграция на хора с увреждания, програми и проекти” чрез Бюрата за социални услуги по местоживеене

Адрес: гр. София, бул. „Княгиня Мария Луиза” № 88, ет. 5

**5. Вътрешен ход на процедурата**

Комисия, назначена със Заповед на Кмета на Столична община, разглежда подадените заявления и приложените към тях необходими документи.

След преценка от комисията, правоимащите лица се включват в списък, който се предоставя на Дирекция „Транспорт” и „Лозана” ЕАД.

**6. Ползване на услугата:**

По предварителна заявка към Дирекция „Транспорт” и „Лозана” ЕАД, след включване в списъка на правоимащите лица.

Ползването на специализирано транспортно обслужване от включените в списъка правоимащи лица, се осъществява въз основа на заявка от лицето, подадена на следните телефони:

Тел. за заявки към „Лозана” ЕАД: 948 60 16; 0896 752725

Тел. за заявки към Дирекция „Транспорт”: 0800 20 720 БЕЗПЛАТНО (телефонът не отчита допълнителни импулси)

**7. Такси, срокове, валидност**

При ползване на специализиран транспорт се заплаща такса в размер 1 лв. за 1 курс (същата заплащат и личните придружители на трудноподвижните лица)

Срок за разглеждане на искането: до 1 месец от започване на производството

Валидност: услугата се предоставя до срока на ТЕЛК/НЕЛК.